## **Матрице за евалуацију игара и простора Играонице Пчелице робота**

Приложене матрице могу помоћи у евалуацији процеса планирања, реализације игара употребом Пчелице робота и осмишљавања простора Играонице Пчелице робота. Издвојене су само неке од кључних карактеристика о којима треба промишљати када планирамо и организујемо ове игре. Матрице су предложене даљим променама и допунама. Настале су на основу разматрања:

* принципа развијања реалног програма,
* ономе што је важно да деца доживљавају и раде у оквиру игара са Пчелицом роботом,
* промишљања о поступцима, методама и акцијама васпитача и
* на основу размишљања о простору Играонице пчелице робота.

|  |
| --- |
| **Матрица за анализу игара Пчелицом роботом** |
| **ДЕЦА** | ДА | ДЕЛИ-МИЧНО | НЕ |
|  | *Активна и сарађују.* Деца су у игри са Пчелицом роботом активна, размењују мишљења, слушају једни друге, помажу једни другима, узимају у обзир идеју и предлоге друге деце, сарађују… |  |  |  |
|  | *Повезивање са другим активностима.* Деца имају прилике да игру са Пчелицом роботом повезују са другим активностима и истраживањима изван те игре. |  |  |  |
|  | *Мењају постојећу игру*. Деца мењају игру, уводе нова правила, материјале и сл. |  |  |  |
|  | *Смишљају нову игру*. Деца предлажу и смишљају нове игре и нове начине примене Пчелице робота. |  |  |  |
|  | *Решавање проблема.* Током игре деца пролазе кроз процесе преиспитивања, опробавања, увиђања грешака и њиховог исправљања. |  |  |  |
|  | *Машта и персонализација.* Деца имају могућност да маштају и индивидуализују контекст игре - имају прилике да стварају имагинарне ситуације одређене улогама и правилима која сама постављају, праве персонализоване капице за пчелицу робота и специфично окружење за игру.   |  |  |  |
| **ВАСПИТАЧ** | ДА | ДЕЛИ-МИЧНО | НЕ |
|  | *Идеје деце*. У планирању и реализовању игре ослањам се на идеје деце о томе шта све можемо даље истраживати у оквиру теме/пројекта. |  |  |  |
|  | *Сарадња.* Током игре, фокусирам се и подстичем децу на сарадњу и договор око различитих приступа решавања неког проблема. |  |  |  |
|  | *Проширивање и продубљивање знања и искустава*. Кроз игру проширујем и продубљујем претходна знања искуства и доживљаје деце. |  |  |  |
|  | *Знање се не усваја већ ко-конструише.* Потребно је имати на уму да циљ игре није учење програмирања нити усвајање готових знања везаних за неку од методика. Сопствена знања из различитих методика стављам у функцију игре, проширивања или подстицања даљег истраживања и откривања у оквиру теме/пројекта. |  |  |  |
|  | *Учење кроз истраживање*. Кроз игру се фокусирам на процес учења кроз истраживање у оквиру актуелне теме/пројекта.  |  |  |  |
|  | *Провокација.* Игра представља и уводи провокацију или провокације за даље истраживање у оквиру теме/пројекта. |  |  |  |
|  | *Игра није „дидактички захват“.* Током примене Пчелице робота не фокусирам се на спровођење „дидактичког захвата“ и вршење корелације образовних садржаја кроз различита образовна подручја или кроз аспекте развоја деце. |  |  |  |
|  | *Подстицање процеса промишљања*. Усмеравам децу да, док откривају различите картице и проширују своја знања у оквиру неког истраживања, истовремено размишљају, анализирају, запажају, решавају проблеме и сл. |  |  |  |
|  | *Игровни образац.* Организација игре са Пчелицом роботом није нарушила игровни образац: добровољност, имагинација, изазов, експериментисање, креативност и динамичност.  |  |  |  |
|  | *Деца мењају постојећу игру*. Подстичем и подржавам децу да мењају игру, уводе нова правила, материјале и сл. |  |  |  |
|  | *Деца стварају нову игру*. Подстичем и подражавам децу да сама смишљају нове игре и подупирем њихове идеје на различите начне. |  |  |  |
|  | *Визуелно представљање и моделовање различитих врста писмености*. Подстичем смислено коришћење симбола стрелица али и друге начине визуелног представљања у оквиру игре. |  |  |  |
|  | *Различити начини изражавања.* Повезујем игру Пчелицом роботом са различитим начинима изражавања детета.  |  |  |  |
|  | *Индивидуално прилагођавање.* Током игре користим могућности за отежања и прилагођавам игру сваком детету. |  |  |  |
|  | Наратив. Када оценим да је сврсисходно, осмишљавам контекст и наратив игре са Пчелицом роботом.  |  |  |  |

|  |
| --- |
| **Матрица за анализу простора****Играонице Пчелице робота** |
| **ПРОСТОР ИГРАОНИЦЕ ПЧЕЛИЦЕ РОБОТА** | ДА | ДЕЛИ-МИЧНО | НЕ |
|  | *Заједничко учешће.* Простор играонице се налази у заједничком простору вртића и у њему се пружају прилике за заједничко учешће деце различитих група и њихових родитеља и васпитача.  |  |  |  |
|  | *Инспиративна средина*. У Играоници Пчелице робота постоје бројни материјали и средства који се могу комбиновати у играма са Пчелицом роботом: картице, капице за персонализацију, не структурирани и полу структурирани материјали, панои и др. |  |  |  |
|  | *Сви учествују у богаћењу средине за учење и развој*. Васпитач иницира и подржава израду Тематских и других картица, додатака, додатних материјала и припрему заједничких конструкција на табли за игру са Пчелицом роботом, од стране деце и родитеља, а са којима се деца и одрасли могу играти и даље истраживати. |  |  |  |
|  | *Стална допуна.* Додаци за Пчелицу робота и сви материјали за игре се стално допуњују новим материјалима. |  |  |  |
|  | *Доступност*. Пчелица робот, картице, капице за персонализацију и различити материјали су стално доступни деци и родитељима. |  |  |  |
|  | *Инструкције и упутства*. У простору постоје потребне информације, инструкције и упутства за игре са Пчелицом роботом. |  |  |  |
|  | *Правила коришћења.* У простору су истакнута јасна правила његовог коришћења донета заједно са децом и родитељима.  |  |  |  |